**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a „Víziközművek Állami Rekonstrukciós Alapjából nyújtható támogatásra” tárgyú pályázat beadására

Martfű Város Önkormányzata Képviselő-testületének

2019. február 28-ai ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Az Innovációs és Technológiai Minisztérium pályázatot hirdetett az „Állami Rekonstrukciós Alapból nyújtható támogatásra”a víziközművek rekonstrukciójára.

Tekintettel arra, hogy a pályázat beadásának határideje 2019. február 28-a, megbízást adtam a Bácsvíz Zrt.-nek a pályázati anyag elkészítésére, mely dokumentumokat előterjesztésemhez mellékelek.

A pályázat megvalósításának teljes költsége 37.500.000,- Ft + ÁFA, összesen 47.625.000,- Ft.

A támogatás intenzitása 70 %, önrész 30 %.

Pályázatunkkal a fentiek alapján 26.250.000, - Ft+ÁFA, összesen 33.337.500,- Ft támogatást igénylünk, 11.250.000,-Ft+ ÁFA, összesen 14.287.500, - Ft önerő biztosításával.

Kérem a Képviselő- testület utólagosan hagyja jóvá a pályázat beadását, valamint hatalmazzon fel a továbbiakban szükséges dokumentumok aláírásával és a bérleti díj terhére biztosítsa a pályázathoz szükséges önrészt.

Kérem előterjesztésem megtárgyalását és az alábbi határozati javaslat elfogadását.

Határozati javaslat:

Martfű Város Önkormányzat Képviselő-testületének

……./2019. (…….) határozata

a „Víziközművek Állami Rekonstrukciós Alapjából nyújtható támogatásra” tárgyú pályázat beadásáról

Martfű Város Önkormányzata Képviselő-testülete megtárgyalta a „Víziközművek Állami Rekonstrukciós Alapjából nyújtható támogatásra” tárgyú pályázat beadásáravonatkozó előterjesztést és az alábbiak szerint döntött:

1. A Képviselő- testület utólagosan jóváhagyja a „Víziközművek Állami Rekonstrukciós Alapjából nyújtható támogatásra” tárgyú pályázat beadását.

2. A Képviselő- testület az önkormányzat elkülönített számláján rendelkezésre álló bérleti díjból biztosítja a pályázat nyertessége esetén a szükséges 30 % önrészt, 11.250.000,-Ft+ ÁFA, összesen 14.287.500,-Ft-ot.

3. A Képviselő-testület felhatalmazza a polgármestert - sikeres pályázat esetén - valamennyi dokumentum aláírására.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Bácsvíz Zrt. Kecskemét

4. Pénzügyi és Adóügyi Iroda helyben

5. Műszaki Iroda helyben

6. Irattár

Martfű, 2019. február 18. Dr. Papp Antal

polgármester

Látta: Szász Éva jegyző